**Εθνικές μουσικές σχολές**

19ος αιώνας

* Εποχή διάδοσης δημοκρατικών και κοινωνικών ιδεών
* Εποχή της εκβιομηχάνισης
* Άνοδος της αστικής τάξης (διάδοση της μουσικής στα μεσαία κοινωνικά στρώματα, μαζική παραγωγή μουσικής επομένως και πτώση της ποιότητας)
* Εποχή αφύπνισης των εθνικών συνειδήσεων στην Ευρώπη, επαναστάσεις προκειμένου πολλές εθνοτικές ομάδες να αποσχιστούν από πολυεθνικές αυτοκρατορίες και να αποτελέσουν εθνικά κράτη. (επιρροές άσκησε και το εθνοτικό δόγμα του Γερμανού φιλοσόφου J.G. Herder)
* Πολλοί καλλιτέχνες που σπούδασαν σε χώρες της Κεντρικής Ευρώπης όταν επέστρεψαν στις πατρίδες τους επιχείρησαν να συνδυάσουν τις γνώσεις τους (σε αρμονία, ενορχήστρωση, σύνθεση) με τους τοπικούς λαϊκούς πολιτισμούς και λαϊκές παραδόσεις (folklore).
* Το κίνημα των Εθνικών Μουσικών Σχολών αναπτύσσεται γύρω στα μέσα του 19ου αιώνα (εποχή του Ρομαντισμού) και αφορά χώρες εκτός ευρωπαϊκού κέντρου. Αφορά κυρίως Ρωσία, Βαλκάνια (κυρίως Τσεχοσλοβακία, Ουγγαρία, Ρουμανία), Σκανδιναβία (Νορβηγία, Φιλανδία. Δανία, Σουηδία)
* Το κλίμα του Ευρωπαϊκού Ρομαντισμού του 19ου αιώνα (φορτισμένο από ευρωπαϊκές παραδόσεις και μυθολογίες) δείχνει τον δρόμο προς τη μελέτη της έννοιας του λαϊκού πολιτισμού (folklore) και παραδόσεων, ισχυρό στοιχείο μαζί με την ανακάλυψη της εθνικής γλώσσας και ιστορίας. Στην κορυφή του ενδιαφέροντος βρίσκεται πλέον η έννοια του λαού.
* Έτσι ανακαλύπτονται και καταγράφονται τα δημοτικά τραγούδια των ευρωπαϊκών λαών τα οποία και διέσωζαν πάντοτε την παράδοση και την ιστορία.

Τα τραγούδια αυτά (δηλαδή η λαϊκή κουλτούρα) αποτέλεσαν σημαντικό υλικό για να εμπλουτίσουν την έντεχνη μουσική.

* Τελικά, οι συνθέτες αυτών των χωρών συνέθεσαν έντεχνη μουσική αναμειγνύοντας στοιχεία ευρωπαϊκής αρμονίας και ενορχήστρωσης με τις παραδοσιακές-λαϊκές μελωδίες της πατρίδας τους.